# data[].attributes.headline
Zapri oči in prisluhni pesmi, na kaj te spominja? 

# data[].attributes.subject
Zapri oči in prisluhni pesmi, na kaj te spominja? 

# data[].attributes.attachment_link.title
Rimsky Korsakov - Flight of the Bumblebee

# data[].attributes.body
Kafka je eden najpomembnejših modernih pripovednikov. Velja za neuvrstljivega književnika, kar pomeni, da ga ne moremo uvrstiti v nobeno od smeri 20. stoletja.

Rojen je v Pragi kot sin premožnega židovskega trgovca. Študiral je pravo in postal zavarovalniški uradnik.

Problematičnost svojega življenja je začutil zlasti v odnosu z očetom. Za Kafko pravimo, da je čutil četverni geto:

- osovraženo poreklo (bil je žid),

- nesrečna ljubezen (z zaročenko se razide pred poroko),

- osovraženi sin (oče je bil tiran, ki ni kazal ljubezni),

- bolan med zdravimi  (bolehal je za tuberkulozo).

Za razumevanje njegovih del je pomembno poznati njegov življenjepis. Celo življenje se je počutil kot tujec. Njegova dela so novele:  Preobrazba, V kazenski koloniji, Gladovalec in romani: Proces, Grad, Amerika.

Prevladujejo motivi osamljenosti, tesnobe, življenjskega nesmisla in strahu.

# data[].attributes.headline
Prisluhni prvemu odlomku in odgovori na spodaj zapisana vprašanja.

# data[].attributes.subject
Prisluhni prvemu odlomku in odgovori na spodaj zapisana vprašanja.

# data[].attributes.body
1. Kako bi se sam odzval, če bi se zbudil v telesu velikanskega mrčesa?

2. Katera je bila prva Gregorjeva skrb? Ali pokliče koga na pomoč?

3. Zakaj Gregor dela kot trgovski potnik, čeprav to delo sovraži?

# data[].attributes.attachment_link.description
Na tem spletišču najdete e-gradivo za pouk slovenščine.

# data[].attributes.body
KNJIŽEVNE OSEBE (opis in odnos do Gregorja)

Gregor Samsa

Greta Samsa (sestra)

Gregorjev oče

Gregorjeva mati

KRAJ DOGAJANJA

ČAS DOGAJANJA

TEMA

# data[].attributes.headline
Poslušaj posnetek in preveri svoje ugotovitve. 

# data[].attributes.subject
Poslušaj posnetek in preveri svoje ugotovitve. 

# data[].attributes.attachment_link.readable_text
Prisluhni nadaljevanju zgodbe. (Bere Marijana Klemenčič Glavica)

Razmisli.

Kako je nastala njegova preobrazba? Ali temelji na bioloških zakonitostih?

Kakšen odnos ima Gregorjeva družina do njega?

Kdo skrbi za preobraženega Gregorja?

Poleg družinskih članov so v hiši tudi drugi ljudje. Poimenuj jih.

Zakaj začne Gregor odklanjati hrano?

Kako Gregor prekine lastno in družinsko agonijo?

Za Gregorjevo preobrazbo ne velja nobena biološka zakonitost, ampak je metamorfoza nastala na podlagi avtorjeve fikcije.

Po preobrazbi se družina spremeni. Prej je bil Gregor pomemben, ker je prinašal družini denar, zdaj pa se ga oče in mati sramujeta. Oče ga sovraži in nekega dne zmeče vanj jabolka, ki so bila pripravljena za njegov obrok. Mati ga noče videti. le sestra prihaja k njemu: čisti in zrači mu sobo ter mu prinaša hrano.

V hiši so tudi služkinja in trije podnajemniki.

Gregor sliši pogovor družine v dnevni sobi in spozna, da je staršem in sestri zelo odveč, zato se odloči za smrt z izstradanjem.

Živim v družini, med najboljšimi in najbolj obžalovanja vrednimi ljudmi, bolj tuj od tujca. Z materjo nisem v teh zadnjih letih spregovoril več kakor povprečno dvajset besed na dan, z očetom komaj kaj več kot pozdrav. (Franz Kafka)

# data[].attributes.attachment_link.description
Na tem spletišču najdete e-gradivo za pouk slovenščine.

# data[].attributes.body
TEMA je bivanjska stiska posameznika, ki ne najde svojega smisla bivanja niti v družini, v službi, z nasprotnim spolom, niti v življenju nasploh, edina rešitev je smrt.

# data[].attributes.body
SPOROČILO oz. IDEJA

Človek nosi krivdo za slabe odnose v nesmiselnem svetu.

# data[].attributes.body
Motiv preobrazbe: Gregor se spremeni v mrčes - nadležno, nekoristno žuželko. Razlagamo si lahko kot: 1. vzvišen odnos družine do njenega člana, 2. vzvišen odnos družbe do posameznika, 3. vzvišen odnos družbe do umetnika.

Motiv sobe: Kafka je trdil, da je vsak človek v življenju ujet v neko sobo. Svoboden je šele takrat, ko se teh sten znebi. Ta soba je največkrat premajhna. Gregorjeva soba je bila zadušljiva, v njej se je skrival, samo sestra je včasih prezračila njegovo sobo, na koncu novele pa niti ona.

Motiv rane: Oče ga cilja z jabolkom in ga rani. Ni povsem jasno ali hrošč umre zaradi rane ali zaradi odklanjanja hrane. Z očetom se ni razumel, ni imel njegove želje po uspehu, niti njegovega apetita. Krivdo za tak slab odnos je Kafka pripisoval tudi sebi, saj tega očetu ni nikoli povedal. Ali je Gregorjeva smrt posledica slabih družinskih odnosov?

Motiv časa: Gregor budilko prespi in se morda ravno zato spremeni. Kafka je ločil čas, ki ga trenutno živimo in se spreminja ter nadčas, ki je nad nami in se ne spreminja. V življenju se nenehno borimo s časom in to tako zelo, da ne vidimo, da smo zgrešili pot in naše življenje ni to, kar si sami želimo.

Motiv lakote: Lakota spremlja vsa njegova dela, dejansko ne gre za hrano, temveč za lakoto oz. potrebe po sprejetosti, ljubezni, po čemer je zaman hrepenel.

# data[].attributes.body
Koda za vstop:

I7WFB

# data[].attributes.attachment_link.description
Engage and assess your students in every lesson!

# data[].attributes.headline
Če ti preostane dovolj časa, si lahko ogledaš napovednik filma Metamorphosis, ki je izšel leta 2018. 

# data[].attributes.subject
Če ti preostane dovolj časa, si lahko ogledaš napovednik filma Metamorphosis, ki je izšel leta 2018. 